---

Title: AKCIJA: Zahtevamo izpustitev dveh tovarišev 
Description: 11. septembra sta bila ugrabljena dva tovariša. 
Date: 2021-09-19
Teaser: ugrabitev.png

---

![Dan akcije](%assets_url%/ugrabitev.png)  <br><br>


NOVICA OSVEŽENA 20.9.2021

*1\. Poveljstvo EZLN je oznanilo, da sta tovariša iz Caracola 10 osvobojena.

2\. V komunikeju med drugim pozivajo tudi internacionaliste in internacionalistke k solidarnostni aktivnosti 24.9.2021.*<br><br>

---

## Svoboda za tovariša zdaj
19\.september 2021

José Antonio Sánchez Juárez in Sebastián Núñez Pérez sta se 11. septembra letos odpeljala iz zapatistične skupnosti Školjka 10 »Cvetoče seme upora«. Od tedaj se je izgubila vsaka sled za njima. Njuno prazno vozilo so čez čas odkrili na področju paramilitaristične organizacije ORCAO (Regionalna organizacija pridelovalcev kave iz Ocosinga), ki je v zadnjem letu zapatistom že požgala skladišče kave ter odpeljala in mučila ljudi. Ti napadi na skupnosti, ki podpirajo staroselsko vojsko EZLN, ki se je zavezala k premirju, kažejo, da mehiške oblasti, deklarirano levičarskega predsednika Andrésa Manuela Lopeza Obradora, nadaljujejo s politiko vojne nizke intenzitete, ki je v mehiški zvezni državi Chiapas usmerjena proti upornim majevskim ljudstvom.

Zahtevamo, da se José Antonio Sánchez Juárez in Sebastián Núñez Pérez vrneta TAKOJ ŽIVA! Skupnosti in posameznice in posamezniki, ki smo se združili v koordinacijo za sprejem zapatistične delegacije »Poti za življenje« na področju Slovenije smo ogorčeni nad umazano vojno, ki se jo gredo mehiške oblasti, izražamo polno solidarnost svojcem, skupnosti Patria Nueva in tamkajšnjemu Svetu dobre vlade.

---

Spremljaj [Potovanje za življenje](https://zapatista.kompot.si/potovanje).
